Diari Oficial de la Generalitat Valenciana


Sumari del DOGV 3597, del 05-10-1999 (1999/8282)

ORDRE de 14 de setembre de 1999, de la Conselleria d'Economia i Hisenda, per la qual acorda l'afectació al domini públic de la Generalitat Valenciana, per a ser utilitzat com institut d'ensenyaments secundaris, el dret de propietat que es té sobre l'immoble situat en l'avinguda del Deporte, número 12, d'Utiel (València).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3597

Data del DOGV
:   05-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8282


Data del document
:   14-09-1999

Organisme emissor
:   Conselleria d'Economia i Hisenda

Tipus de document
:   Ordre

Descriptors 

:   * Utiel
    * cultura regional
    * propietat immobiliària

ORDRE de 14 de setembre de 1999, de la Conselleria d'Economia i Hisenda, per la qual acorda l'afectació al domini públic de la Generalitat Valenciana, per a ser utilitzat com institut d'ensenyaments secundaris, el dret de propietat que es té sobre l'immoble situat en l'avinguda del Deporte, número 12, d'Utiel (València). [1999/A8282]
  
Amb la finalitat de conformar la total superfície, de 12.500 metres quadrats, necessària per a la construcció d'un centre d'Educació Secundària en l'avinguda del Deporte d'Utiel (València), l'administració estatal va cedir a la Generalitat Valenciana la propietat d'un terreny de 2.011,83 metres quadrats de superfície, del qual, 1.783,82 metres quadrats seran destinats a la construcció del centre i 218 a vials necessaris per a regularitzar les noves alineacions de l'avinguda del Deporte.
  
La cessió assenyalada fou formalitzada mitjançant escriptura pública atorgada el dia 20 de maig de 1999 davant el notari de València Gonzalo Díaz Granda, i consta en l'Inventari General de Béns i Drets de la Generalitat Valenciana amb el número A02/46/249/0010 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Cultura, Educació i Ciència ha sol·licitat l'afectació dels 1.783,83 metres quadrats destinats a la construcció del centre per a ser destinat a aquesta finalitat.
  
Per això i d'acord amb el que disposen els articles 61 i 63 del text legal esmentat
  
ORDENE
  
Article 1
  
S'afecta al domini públic de la Generalitat Valenciana, per a ser utilitzat com institut d'ensenyaments secundaris, el dret de propietat que es té sobre l'immoble situat en l'avinguda del Deporte, número 12, d'Utiel (València) de 1.783,83 metres quadrats de superfície, que consta en l'Inventari General de Béns i Drets de la Generalitat Valenciana amb el número A02/46/249/0010.
  
Confronta: dreta, carrer Venta del Moro; fons, carrer Venta del Moro; esquerra, avinguda del Deporte.
  
La resta del terreny cedit, amb una superfície de 218 metres quadrats, qualificat pel planejament urbanístic com a vials, es mantenen com a bé patrimonial pendent de reversió al patrimoni de l'estat.
  
Article 2
  
El dret esmentat queda integrat en el domini públic de la Generalitat Valenciana i correspon a la Conselleria de Cultura, Educació i Ciència l'exercici de les competències demanials sobre aquest, inclosa l'administració i conservació.
  
Article 3
  
Que la Conselleria de Cultura, Educació i Ciència designe un representant perquè concórrega amb el nomenat per la Direcció General de Patrimoni, per a formalitzar la corresponent acta d'afectació.
  
València, 14 de setembre de 1999
  
El conseller d'Economia i Hisenda,